Oom het haar glo as seksslaaf aangehouArgieffoto ŉ 53-jarige man het Woensdag in die Swartruggens-landdroshof in Noordwes verskyn op verskeie aanklagte van verkragting. Die man, wie se naam nie bekend gemaak mag word totdat hy gepleit het nie, word daarvan beskuldig dat hy sy broerskind, ŉ weeskind, as ŉ seksslaaf aangehou het. Hy word ook daarvan beskuldig dat hy verskeie meisies by ŉ skool, waar hy op die skoolbeheerliggaam dien, verkrag het. Die meisie het aan haar vriende gesê haar oom hou haar as ŉ seksslaaf aan en die vriende het die skoolhoof daaroor ingelig. Die saak is by die polisie aangemeld en hy is in hegtenis geneem. Hy moet weer op 8 Augustus in die hof verskyn. Die ondersoek duur voort.